**APEL pentru selecția RESURSELOR EDUCAȚIONALE DESCHISE**

M. E. N. a lansat un apel către toate cadrele didactice în vederea participării la crearea și promovarea unor **resurse educaționale deschise (R. E. D.)** care să cuprindă materiale-suport pentru activitățile instructiv-educative sau extrașcolare. După ce va fi parcursă procedura de avizare (la nivelul inspectoratelor școlare și Caselor Corpului Didactic), acestea vor fi puse la dispoziția celor interesați, gratuit, pe **site-ul inspectoratului școlar județean, prin dezvoltarea unui spațiu de organizare a R. E. D.** elaborate de cadrele didactice din județ.

În acest sens, MEN recomandă o structură de conținut unitară, organizată pe niveluri de învățământ/clase și arii curriculare/discipline de studiu. În funcție de complexitatea și varietatea resurselor, acestea pot fi structurate și pe alte tipologii (ex. curriculare/extracurriculare). **Termenul dezirabil de implementare este luna noiembrie 2017.**

**R. E. D.** sunt mijloace de învățare adaptate la nevoile specifice ale procesului instructiv-educativ, disponibile gratuit. Din această categorie fac parte diferite tipuri de materiale de învățare, suporturi de curs, proiecte, experimente și demonstrații, dar și programe școlare, ghiduri pentru profesori sau alte materiale educaționale (articole, module, prezentări ce acoperă atât sfera curriculară, cât și cea extracurriculară etc.).

Cadrele didactice pot propune materiale educaționale proprii, în format electronic, cu respectarea legislației în vigoare privind proprietatea intelectuală/dreptul de autor.

**Detalii privind procedura de avizare - la nivelul Inspectoratului Școlar Județean Bacău**

**ETAPA I**:

Depunerea, în **perioada 15-25** **a fiecărei luni (începând cu luna noiembrie 2017**), la Registratura ISJ Bacău, a MATERIALULUI PRINTAT, precedat de PAGINA DE GARDĂ (FIȘA DE IDENTIFICARE R. E. D. din Anexa RED), respectiv, a unui CD/DVD cu formatul electronic al materialului (pe plicul CD/DVD-ului se notează numele propunătorului, domeniul sau/și disciplina, denumirea materialului).

Materialele trebuie redactate cu font Times New Roman 12, spațiere rânduri: 1,0.

**ETAPA a II-a**:

SELECȚIA materialelor de către CONSILIILE CONSULTATIVE pe discipline, în **perioada 27-30 a fiecărei luni (începând cu luna noiembrie 2017**)

**ETAPA a III-a:**

PUBLICAREA MATERIALELOR SELECTATE pe site-ul ISJ Bacău, secțiunea **Resurse educaționale deschise (R. E. D.):** în **perioada 01-05 a fiecărei luni (începând cu luna decembrie 2017**)

INSPECTOR ȘCOLAR GENERAL, PROF. FLORIN LAZĂR

INSPECTORI ȘCOLARI GENERALI ADJUNCȚI, PROF. ANA-MARIA EGARMIN PROF: IDA VLAD

Anexa RED

**FIȘA DE IDENTIFICARE R. E. D.**

**Numele-prenumele propunătorului:**

**Școala de proveniență:**

**Telefon, email:**

**Denumirea resursei educaționale propuse:**

**Tema/scurtă descriere:** ................................................................................................................................................................................................................................................................................................................................................................................................................................................................................................................................................................................................................................................................................................................................................

**Domeniul** (curricular sau extracurricular)**:**

**Aria curriculară/Disciplina:**

**Nivelul de învățământ** (preșcolar/primar/gimnazial/liceal)**:**

**Clasa:**

**Tipul materialului** (de informare/test/chestionar/fișă de lucru/bibliografie/planificare/programă etc.)**:**

**Scopul materialului propus/Adresabilitate** (elevi sau cadre didactice)**:**

**Competențe vizate:**

................................................................................................................................................................................................................................................................................................................................................................................................................................................................................................................................................................................................................................................................................................................................................